Torna el turisme internacional a Sagunt
03 d’agost 2022

![](/media/jwboudoa/c1-playa.jpg?width=850&height=566.9886363636364)

Sagunt torna a ser triat com una de les destinacions preferents a la Comunitat Valenciana durant el mes de juliol. Cal destacar l'augment de turistes estrangers respecte a l'any anterior, especialment de turistes francesos, alemanys i anglesos, fregant les xifres que existien prèvies a la pandèmia.

Respecte al turisme nacional, el municipi manté el turisme de proximitat, encara que s'aprecia un important augment dels turistes procedents de Castella i Lleó i Madrid, destinacions on la delegació de Turisme de l'Ajuntament de Sagunt ha assistit durant este any a fires promocionals i ha treballat en diferents _workshops_.

La regidora de Turisme, Natalia Antonino, ha destacat que **«el nostre municipi seguix present com a primera opció per al turisme internacional després de la tornada a la normalitat, igual que mantenim fidedignament el turisme nacional, això és una notícia positiva que ens ajuda a continuar treballant per oferir al turista el millor producte»**.

Cal destacar l'aposta clara per la digitalització que està realitzant el departament de Turisme, la qual cosa està permetent que el turista puga realitzar diferents tràmits com reservar visites guiades o conéixer tots els esdeveniments, festes, activitats, etc. a través de la web o mitjançant codis QR.

En general, en les estadístiques s'estan introduint noves variables, gràcies a la digitalització esmentada, la qual cosa aporta unes noves dades i uns perfils diferents que ens ajuden a programar el treball anual, totes estes novetats són fruit del treball realitzat en DTI (Destinació Turística Intel·ligent).

Quant a les demandes, destaca la informació sol·licitada sobre turisme cultural, platja, oci, esdeveniments festius i culturals, transport, allotjament, etc. També s'està consolidant l'oferta comarcal i de voltants, prova d'això és l'èxit de les visites guiades gratuïtes que s'estan realitzant pel Camp de Morvedre. Les persones interessades poden consultar tota la programació i inscriure's en la web: **[www.morvedreturismo.es](http://www.morvedreturismo.es)** i consultar l'oferta local en **[www.saguntoturismo.com](http://www.saguntoturismo.com)**

![](/media/ubph4vnq/c2-castillo.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/torna-el-turisme-internacional-a-sagunt/ "Facebook")
*   [](http://twitter.com/share?url=https://aytosagunto.es/va/actualitat/torna-el-turisme-internacional-a-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/torna-el-turisme-internacional-a-sagunt/ "Linked In")
*   [](mailto:?body=https://aytosagunto.es/va/actualitat/torna-el-turisme-internacional-a-sagunt/)